ವಿದ್ಯುತ್ ಕಾರ್ ಗಳು 19ನೆಯ ಶತಮಾನದ ಮಧ್ಯಭಾಗ ಮತ್ತು 20ನೆಯ ಶತಮಾನದಲ್ಲಿ ಜನಪ್ರಿಯವಾಗಿದ್ದವು; ಆಗ ವಾಹನ ಚಾಲನೆಗೆ ವಿದ್ಯುತ್ ಬಳಸುವುದು ಮಾನ್ಯತೆ ಪಡೆಯುತ್ತಿತ್ತು, ಆಗಿನ ಗ್ಯಾಸೊಲಿನ್ ಕಾರ್ ಗಳಿಗಿಂತಲೂ ಚಲಾಯಿಸುವುದು ಸುಲಭವಾಗಿತ್ತು ಮತ್ತು ಹೆಚ್ಚು ಆರಾಮದಾಯಕವಾಗಿತ್ತು. ICE ತಾಂತ್ರಿಕತೆಯಲ್ಲಿ ಅಭಿವೃದ್ಧಿ ಹೆಚ್ಚಿದಂತೆ ಈ ಪ್ರಯೋಜನಗಳು ಆ ಬೆಳವಣಿಗೆಯ ಮುಂದೆ ಏನೇನೂ ಇಲ್ಲವೆನಿಸಿದವು; ಗ್ಯಾಸೊಲಿನ್ ಕಾರ್ ಗಳ ವಿಸ್ತೃತ ಸಾಮರ್ಥ್ಯ, ಮರುಇಂಧನಗೊಳಿಸುವುದರಲ್ಲಿ ತ್ವರಿತತೆ, ಹೆಚ್ಚಿನ ಕಲ್ಲಿದ್ದಲಿನ ವಸ್ತುಗಳನ್ನು ದೊರಕಿಸುವ ಸೌಲಭ್ಯತೆ, ಹಾಗೂ ಫೋರ್ಡ್ ಮೋಟಾರ್ ಕಂಪನಿಯಂತಹ ುದ್ದಿಮೆ ಸಂಸ್ಥೆಗಳು ರಾಶಿಗಟ್ಟಲೆ ಕಾರ್ ಗಳನ್ನು ಉತ್ಪಾದಿಸಿದುದು ಹಾಗೂ ತತ್ಪರಿಣಾಮವಾಗಿ ಆ ಕಾರ್ ಗಳು ವಿದ್ಯುತ್ ಕಾರ್ ಗಳ ಅರ್ಧಕ್ಕಿಂತಲೂ ಕಡಿಮೆ ಬೆಲೆಯಲ್ಲಿ ದೊರಕುವಂತಾದುದು ವಿದ್ಯುತ್ ಚಾಲಿತ ಕಾರ್ ಗಳ ಬೇಡಿಕೆಯು ನಶಿಸಲು ಕಾರಣಗಳಾದವು ಮತ್ತು ಪ್ರಮುಖ ಮಾರುಕಟ್ಟೆಗಳಾದ ಯುನೈಟೆಡ್ ಸ್ಟೇಟ್ಸ್ ನಂತಹ ಸ್ಥಳಗಳಿಂದ 1930ರ ವೇಳೆಗೆ ಅವು ಪರಿಣಾಮಕಾರಿಯಾಗಿ ಹೊರಹಾಕಲ್ಪಟ್ಟವು. ಆದರೆ, ಇತ್ತೀಚಿನ ವರ್ಷಗಳಲ್ಲಿಪರಿಸರದ ಮೇಲಿನ ಗ್ಯಾಸೊಲಿನ್ ಕಾರ್ ಗಳ ಪ್ರಭಾವ ಗಳದ ಬಗ್ಗೆ ಹೆಚ್ಚಿದ ಕಾಳಜಿಗಳು ಮತ್ತು ಗ್ಯಾಸೊಲಿನ್ ಕಾರ್ ಗಳಿಗೆ ಇಂಧನ ತುಂಬಲು ಗ್ರಾಹಕರಲ್ಲಿ ಕುಂಠಿತವಾಗುತ್ತಿರುವ ಶಕ್ತಿ, ಹಾಗೂ ಪೀಕ್ ಆಯಿಲ್ ನ ಸಾಧ್ಯತೆಗಳು , ವಿದ್ಯುತ್ ಕಾರ್ ಬಗ್ಗೆ ಮತ್ತೆ ಆಸಕ್ತಿ ಮೂಡಿಸಿವೆ; ಇವುಗಳು ಪ್ರಥಮತಃ ಹೆಚ್ಚು ಬೆಲೆಯುಳ್ಳವುಗಳಾದರೂ, ಹೆಚ್ಚು ಪರಿಸರಸ್ನೇಹಿ ಮತ್ತು ಚಲಾಯಿಸಲು ಹಾಗೂ ಇವುಗಳನ್ನು ನಿಭಾಯಿಸಲು ಕಡಿಮೆ ವೆಚ್ಚ ತಗುಲುತ್ತದೆ. ವಿದ್ಯುತ್ ಕಾರ್ ಗಳು ಈಗ ವಿಶ್ವದ ಹಲವಾರು ಎಡೆಗಳಲ್ಲಿ ಸಾದೃಶವಾದ ಜನಪ್ರಿಯತೆಯನ್ನು ಪಡೆದಿವೆ; ಆದರೆ, ೧೯೯೦ ದಶಕದಲ್ಲಿ ಸರ್ಕಾರಿ ನಿಯಮಗಳು ಬದಲಾದಾಗ ಸ್ವಲ್ಪ ಕಾಲ ಮತ್ತೆ ಕಾಣಿಸಿಕೊಂಡರೂ, ಯುನೈಟೆಡ್ ಸ್ಟೇಟ್ಸ್ ನ ರಸ್ತೆಗಳಿಂದ ವಿದ್ಯುತ್ ಕಾರ್ ಗಳು ಗಮನಾರ್ಹವಾಗಿ ಮರೆಯಾಗಿವೆ. 

ಶಕ್ತಿ ಶೇಖರಣೆಯ ಇತರ ವಿಧಾನಗಳು
ಮರುಚಾರ್ಜಿಂಗ್ ಗೆ ಮುನ್ನ ಪ್ರಯಾಣದ ಪರಿಮಿತಿ
ಚಾರ್ಜಿಂಗ್ ಅವಧಿ
ಇತಿಹಾಸ